Μαρίνος Τζάνες

Ο **Μαρίνος Τζάνες** γνωστός και ως **Μαρίνος Τζάνες Μπουνιαλής** (Ρέθυμνο 1620 – Βενετία 1685) ήταν σημαντικός Έλληνας ποιητής και ζωγράφος. Ο μεγαλύτερος αδελφός του Εμμανουήλ Τζάνες ήταν ο κορυφαίος Έλληνας ζωγράφος του 17ου αιώνα και ένας από τους μεγαλύτερους αγιογράφους όλων των εποχών. Ο μικρότερος αδελφός του Κωνσταντίνος Τζάνες ήταν επίσης ένας από τους κορυφαίους ζωγράφους της εποχής, ο ίδιος ο Μαρίνος ήταν ο μεσαίος σε ηλικία αδελφός. Τα τρία αδέλφια συνδέθηκαν με την εικονογράφηση στην Εκκλησία Αγίου Γεωργίου των Ελλήνων στην Βενετία αλλά δυστυχώς κανένα από τα έργα του Μαρίνου δεν σώθηκε. Η οικογένεια μετά την πτώση της πατρίδας τους στους Τούρκους εγκαταστάθηκε αρχικά στην Κέρκυρα (1646) και κατέληξε στην Δημοκρατία της Βενετίας (1650) όπου έγιναν από τα εξέχοντα μέλη της Ελληνικής κοινότητας της πόλης. Το σημαντικότερο έργο του ήταν η εξιστόρηση των γεγονότων του Κρητικού Πολέμου, συνοδεύθηκε με πολλά ποιήματα. Το βιβλίο με τα γεγονότα αυτά έχει τίτλο *Ο Κρητικός Πόλεμος* και περιέχει πάνω από 600 σελίδες.

## Βιογραφία
Ο Μαρίνος Τζάνες γεννήθηκε στο Ρέθυμνο της Κρήτης γύρω στο 1620 από αριστοκρατική και μορφωμένη οικογένεια. Ο μεγαλύτερος αδελφός του Εμμανουήλ είχε γίνει ιερέας πριν το 1635 ενώ ο ίδιος ήταν ο μεσαίος αδελφός, ο μικρότερος ήταν ο επίσης ζωγράφος Κωνσταντίνος Τζάνες. Μετά την πτώση του Ρεθύμνου στην Οθωμανική αυτοκρατορία (1646) δραπέτευσαν αρχικά στην Κέρκυρα και εγκαταστάθηκαν τελικά στην Δημοκρατία της Βενετίας (1650-1655). Οι ιστορικές πηγές αναφέρουν ότι ο Μαρίνος ήταν ηγετικό μέλος της Ελληνικής κοινότητας της Βενετίας μέχρι τον θάνατο του γύρω στα 1685. Ένα έγγραφο της εποχής αναφέρει ότι ο Μαρίνος δέχτηκε ως αμοιβή 52 Δουκάτα για μια εικόνα που έκανε ο ίδιος γύρω στο 1662. Το σημαντικότερο ωστόσο έργο του ήταν ο Κρητικός Πόλεμος, ένα σημαντικό ιστορικό έργο που περιγράφει την πολιορκία του Χάνδακα (1640-1699) με λεπτομέρειες ως αυτόπτης μάρτυρας. Στο έργο χρησιμοποίησε πολλές γραπτές πηγές από Κρητικούς κατοίκους οι οποίοι μετά την πτώση της πόλης μετανάστευσαν στα Επτάνησα και την Βενετία. Το βιβλίο *"Κρητικός Πόλεμος"* τυπώθηκε για πρώτη φορά στην Βενετία με την βοήθεια του μεγαλύτερου αδελφού του Εμμανουήλ Τζάνες (1681), περιέχει πάνω από 600 σελίδες. Τα Χρονικά του βιβλίου διαφέρουν ανάλογα με τις μαρτυρίες των οικογενειών, όλες συνοδεύονται με ποιήματα.

## Παραπομπές


## Πηγές
* Roilos, Panagiotis; Alexiou, Margaret & Yatromanolakis, Dimitrios (2002). *The Ritual Lament in Greek Tradition*, Oxford, UK: Rowman & Littlefield. 
* Pye, Jocelyn; Kaplanis, Tassos A & Camatsos, Efrosini (2014). His Words Were Nourishment and His Counsel Food: A Festschrift for David W. Holton. Cambridge, UK: Cambridge Scholars. 
* Marcus Mousouros (July 25, 2022). "The Cretan War (Ο Κρητικός Πόλεμος)"
* Tselenti-Papadopoulou, Niki G. (2002). Οι Εικονες της Ελληνικης Αδελφοτητας της Βενετιας απο το 16ο εως το Πρωτο Μισο του 20ου Αιωνα: Αρχειακη Τεκμηριωση [The Icons of the Greek Brotherhood of Venice from 1600 to First Half of the 20th Century]. Athens: Ministry of Culture Publication of the Archaeological Bulletin No. 81
* Hatzidakis, Manolis; Drakopoulou, Evgenia (1997). Έλληνες Ζωγράφοι μετά την Άλωση (1450-1830). Τόμος 2: Καβαλλάρος - Ψαθόπουλος [Greek Painters after the Fall of Constantinople (1450-1830). Volume 2: Kavallaros - Psathopoulos]. Athens: Center for Modern Greek Studies, National Research Foundation.

Κατηγορία:Έλληνες ουμανιστές
Κατηγορία:Έλληνες της Ιταλίας